**OBVESTILO IZLET APULIJA**

Po dolgem času smo se ponovno odločili za večdnevni izlet. Izbrali smo južno Italijo in njeno

SLIKOVITO APULIJO. Čeprav je društvo ta izlet že organiziralo, smo se zaradi novih članov odločili, da ga ponovno organiziramo. Program izleta je tudi nekoliko spremenjen in glede

na zanimiv program, upamo, da se vas bo prijavilo dovolj.

**PRIJAVE Z AKONTACIJO 100€ bomo pobirali na sedežu društva v ponedeljek 20. 2. 2023 od 14.00 do 16.00.**

Za dodatne informacije lahko pokličete na 031 461 280 (Vesna), lahko pa tudi direktno na NOMAGO (Marjana 031526575)

Se vidimo!

|  |  |  |  |
| --- | --- | --- | --- |
|  |  |  |  |
| **SLIKOVITA APULIJA** |  |  | Min št. udeležencev 45  Država **ITALIJA** |
| **Datum: 6.5. – 10.5.2023**  **K: 2021200782**  **Rok prijave: 25.2.2023** |  |  |  |
| **1.DAN: DOBROVO – SAN MARINO – GARGANSKI POLOTOK**  Odhod iz Dobrovega v jutranjih urah (predvidoma ob 4.00 uri). Pot nas bo dalje vodila po italijanski avtocesti z vmesnimi postanki v najstarejšo republiko San Marino. Postanek za ogled istoimenskega glavnega mesta republike. Od vrat Svetega Frančiška se bomo sprehodili na Trg Svobode, kjer je tudi vladna palača, dalje do cerkve Svetega Marina (zaščitnik mesta in države) ter končali sprehod pri trdnjavi na gori Titano. Ogledi so individualni. Od tu je ob lepem vremenu lep pogled na ozemlje republike, del Apeninov in proti obali Jadranskega morja. Popoldan bomo vožnjo nadaljevali v smeri Garganskega polotoka. Namestitev v hotel, večerja in nočitev.  **2. DAN: CASTEL DEL MONTE – BARI – POLIGNANO AL MARE**  Zajtrk in vožnja proti južnemu delu Italije. Naš prvi ogled bomo namenili enemu najpomembnejših kulturno zgodovinskih spomenikov Apulije, skrivnosten grad Castel del Monte. Nastal je po zamisli Friderika II., kralja svetega rimskega cesarstva. V spremstvu lokalnega vodnika bomo skušali spoznat skrivnost gradu brez dvornih sob in brez grajskih elementov. Skratka grad že skoraj osem stoletij obdaja tančica skrivnosti, katere bomo tudi mi deležni. Sledi ogled Barija, ki je bil v preteklosti središče bizantinske oblasti v Italiji, v času, ko je bil emirat, pa pomembno tržišče s sužnji iz dežel od Dalmacije do Poljske. Sprehod po starem mestnem jedru, kjer stoji mogočna bazilika sv. Nikolaja, ki so jo zgradili v 11. stol z bogato opremljeno notranjost in relikvijami Sv. Nikolaja (Miklavža). Za konec pa bomo naredili še postanek v ribiški vasici Polignano al Mare, ki leži na klifih nad Jadranom. To je tudi rojstni kraj znanega italijasnkega pevca Domenica Modugna. Sprehod po čudovitem starem mestnem jedru. Vožnja v hotel, večerja in nočitev.  **3. DAN: OSTUNI – LECCE - OTRANTO**  Zajtrk. Vožnja V Ostuni, ki velja za enega najlepših in tudi najbolj prijetnih mest Apulije. V svoji akropolski podobi na treh vzpetinah sredi večno zelenih oljčnih nasadov, deluje resnično izjemno. Med sprehodom po mestu, si bomo ogledali središče z nenavadno arhitekturo snežno belih hiš z vrsto drobnih zanimivosti, ki naredijo to mesto zelo atraktivno. Sledil bo ogled mesta Lecce, ki ga pogosto imenujejo »baročne Firence« italijanskega juga, saj je mesto resnično izjemno v bahavosti visokega baroka, kot ga ne vidimo drugje. Posebno barvno noto daje mestu lehnjak iz domačih kamnolomov, s katerim so pozidali vse cerkve, palače in okrasne fontane ter drobne kamnoseške mojstrovine vrhunskih detajlov. Za zaključek dneva se bomo zapeljali do najvzhodnejše točke Italije, v kraj Otranto. V romanski stolnici iz 11.stoletja bomo občudovali sijajen talni mozaik iz leta 1166. Povratek v hotel, večerja in nočitev.  **4. MATERA - ALBEROBELLO**  Po zajtrku v hotelu se bomo podali v Matero, ki slovi po starem delu mesta z imenom "Sassi di Matera". Sassi so pradavna bivališča v naravnih jamah ali pa izklesana v skale. Navdušeni bomo nad nenavadnim kompleksom v skalo vklesanih cerkvic in belo obarvanih hišk, ki jih lahko imenujemo urbanistični čudež davnine in so na Unescovem seznamu svetovne kulturne in naravne dediščine. Z zunanjim ogledom bomo spoznali kako so živeli prebivalci mesta. Ogledali si bomo notranjost enega izmed tipičnih jamskih prebivališč »Casa Grotta«. Nadaljevanje poti do Alberobella z značilnimi bivališči imenovanimi trulli. Slednji so okrogle pritlične bele hišice iz suho montažnih zidov, katerih nastanek sega v celo v 13.stol. Mestece je zaradi izjemne arhitekture na Unescovem seznamu svetovne dediščine. Stopili bomo v notranjost enega največjih trulijev imenovanega „Trullo sovrano”. Vožnja v hotel, večerja in nočitev.  **5. DAN: URBINO - DOBROVO**  Po zajtrku se bomo poslovili od te čudovite pokrajine južnega dela italijanskega škornja, ki nas zagotovo ne bo pustil ravnodušne. Pot nas bo nato vodila v Urbino in ogled slikovitega mesta, nekoč sedeža istoimenskega vojvodstva in rojstnega kraja slikarjev Rafaella in Bramanteja. Stari center je zaradi svoje pomembnosti pod zaščito Unesca. Obiskovalca prevzame impozantna Knežja palača, katere začetek gradnje sega v 15.stoletje, postanek pri stolnici, ki je skoraj v celoti obnovljena v stilu neoklasike. Sprehod po mestu z bogato in viharno zgodovino. Vsi ogledi so zunanji. Povratek proti domu, ki je predviden v poznih večernih – nočnih urah.  **CENA POTOVANJA NA OSEBO (49 sed.avtobus):**  **472,00 EUR (pri najmanj 45.udeležencih na avtobusu)**  **496,00 EUR (pri najmanj 40.udeležencih na avtobusu)**  **Splošni pogoji:** |  |  |  |
|  |  | **CENA**  **od 472,00 €** |
|  |  | **CENA**  **VKLJUČUJE**  Storitev avtobusnega prevoza po programu, voden ogled Castel del Monte z vstopnino in vključenim transferjem, lokalni vodnik za Lecce, lokalni vodnik v Materi, vstopnino v Cassa Grotta, vstopnino v Trullo Sovrano, 4 x namestitev v dvoposteljni sobi v hotelu 3\* na osnovi polpenziona, zunanje oglede po programu, strošek vodenja in organizacije izleta. |
|  |  | **CENA NE**  **VKLJUČUJE**  Turistične pristojbine v hotelu, zavarovanja rizika odpovedi za primer bolezni, dodatnega zdravstvenega zavarovanja z medicinsko asistenco v tujini, pijače pri obrokih ter vse kar ni izrecno navedeno pod »cena vključuje«.  Doplačilo enoposteljna soba: 100,00 EUR/osebo. |
|  |  |  |
|  |  | **POTOVALNI DOKUMENT**  osebna izkaznica |
|  |  |  |
|  |  |  |

Splošni pogoji so sestavni del ponudbe in so v celoti dosegljivi na spletni strani Nomaga, na povezavi: <https://www.nomago.si/splosni-pogoji> Opomba: Program se izvede v primeru, če oblastni ukrepi vlade Republike Slovenije in R. Italije v sled epidemije Covid-19 to dopuščajo.